cyanic-selkie/wikianc huggingface dataset:
קדושת ארץ ישראל
קדושה שנייה
במדרש מסופר, כשעלו בני הגולה לא היו חייבים בתרומות ומעשרות, בכל זאת החליטו לקבל על עצמם את מצוות תרומות ומעשרות, היות שגלו מהארץ בגלות הראשונה, מפני שלא קיימו תרומות ומעשרות. ולא ידעו האם הקב"ה רוצה שיקבלו עליהם מחדש, מה עשו אנשי כנסת הגדולה? כתבו ספר ושטחוהו בעזרה, ובשחרית מצאוהו חתום, כמו שכתוב "וּבְכָל זֹאת אֲנַחְנוּ כֹּרְתִים אֲמָנָה וְכֹתְבִים וְעַל הֶחָתוּם" ודרשו שחתמו בית דין של מעלה.
קדושה שנייה, יש מפרשים שקידשוה עולי הגולה בפה בפירוש, והקידוש היה במאמר (ר"ל: בפה) ובחזקה, ויש שכתבו שקידשו בשתי תודות ובשיר, כדרך שמקדשים כשמוסיפים על העזרות. ויש מי שכתב שמשמעות הרמב"ם היא, שבעצם החזקה שהחזיקו במקום נתקדש, אבל רק מה שרצו לקדשו נתקדש, דבעינן מחשבה לקדש, ולשון קידוש שמרו חז"ל הוא מלשון יחוד (הכנה והזמנה) – יחוד הארץ למצוותיה.
דאוריתא או דרבנן
קדושה זו של עזרא לחיוב המצוות התלויות בארץ נחלקו בה הראשונים האם הועילה מהתורה.
לדעת הרמב"ם לא נתחייבו בימי עזרא מן התורה בתרומות ומעשרות שמיטה ושביעית, לפי שלא עלו אז כל ישראל, ואין לך תרומה של תורה אלא בארץ ישראל בזמן שכל ישראל שם, שנאמר: בבאכם, בביאת כולכם, וכמו שהיו בירושה ראשונה וכמו שהם עתידים לחזור בירושה שלישית, לא כשהיו בירושה שנייה שהייתה ביאת מקצתם.
לעומת זאת דעת התוספות ועוד ראשונים רבים, שבזמן בית שני נהגו תרומות ומעשרות ושביעית מן התורה, והדין של ביאת כולכם לעניין חלה בלבד נאמר, אבל לא לעניין תרומות ומעשרות ושביעית.
דעה אמצעית בין השיטות מיוחסת לטור, הסובר שבזמן עלית עזרא היה קדושת הארץ מדרבנן, היות שלא היה שלטון ישראל, אבל בזמן שהיה שלטון ישראל וכ"ש בזמן החשמונאים היה חיוב תרומות ומעשרות מן התורה, כדמוכח בבלי יבמות (פא, א).
קדושה שנייה לא בטלה
דעת הרמב"ם והשו"ע שקדושה שנייה לא בטלה. הטעם: יש מסבירים שקדושת עזרא הייתה על ידי קידוש בפה, וזה אינו מתבטל, מה שאין כן קדושת יהושע שהייתה על ידי הכיבוש בלבד.
אמנם לשיטת הרמב"ם שקדושה שנייה היא רק מדרבנן, זכר לקדושה מן התורה, החילוק פשוט, שקדושה ראשונה באה מהתורה מחמת מעלת כיבוש הארץ, כיון שנלקחה הארץ מידיהם בטל הכיבוש ונפטרה מן התורה ממעשרות ושביעית. כיון שעלה עזרא וקידשה לא קידשה בכיבוש (שהרי מלך פרס היה מושל עליהם) אלא קיבלו עליהם מרצונם את המצוות, והם אמרו שאינה בטילה שבטלה החזקה.
קדושה שלישית
לדעת הרמב"ם שקדושה שנייה הייתה מדרבנן בלבד, עתידה להיות קדושה שלישית שהיא שנייה מן התורה, ועל קדושה זו הובטחנו בפסוק (דברים ל, ה): "וֶהֱבִיאֲךָ יְיָ אֱלֹהֶיךָ אֶל הָאָרֶץ אֲשֶׁר יָרְשׁוּ אֲבֹתֶיךָ וִירִשְׁתָּהּ וְהֵיטִבְךָ וְהִרְבְּךָ מֵאֲבֹתֶיךָ". וירשתה זוהי ביאה שלישית.
וכמו שכתב גם בהלכות מלכים (יא, א): המלך המשיח עתיד לעמוד ולהחזיר מלכות דוד ליושנה לממשלה הראשונה, ובונה המקדש ומקבץ נדחי ישראל, וחוזרין כל המשפטים בימיו כשהיו מקודם, מקריבין קרבנות, ועושין שמטין ויובלות ככל מצותה האמורה בתורה, וכל מי שאינו מאמין בו, או מי שאינו מחכה לביאתו, לא בשאר נביאים בלבד הוא כופר, אלא בתורה ובמשה רבינו, שהרי התורה העידה עליו שנאמר ושב ה' אלהיך את שבותך ורחמך ושב וקבצך וגו' אם יהיה נדחך בקצה השמים וגו' והביאך ה' אל הארץ אשר ירשו אבותיך וירשתה.
קנין נכרי בארץ ישראל
נחלקו תנאים ואמוראים האם גוי יכול להפקיע את קדושת הארץ המגיעה על ידי ישראל, שהיות וכל הקדושה מגיעה מכוח החזקה שישראל מחזיקים בה, אם כן כיוון שהגוי מחזיק בה פקעה הקדושה.
להלכה אין קנין לנכרי להפקיע את ארץ ישראל מידי קדושתה, לכן אם חזר ישראל וקנה הקרקע מהעכו"ם איננו ככבוש-יחיד אלא מפריש תרומות ומעשרות מן התורה, כאילו לא נמכרה מעולם. וכן בפירות - אם גדלו הפירות בקרקע שקנה העכו"ם בא"י, ולקחם ישראל אחרי שנתלשו קודם גמר-מלאכה וגמרם ישראל, חייבים בתרומות ומעשרות מן התורה.
לדעת תוספות לגבי קדושת ארץ ישראל בעצם אין הכוח הגוי להפקיע מקודשתה ולכן איסור ערלה כלאים וחדש נוהג מהתורה בשדה נכרי בארץ ישראל לכל השיטות.
מחלוקת הב"י והמבי"ט
לדעת הבית יוסף: אפילו אם אין קנין לנכרי, היינו דווקא כשחזר הישראל וקנה ממנו הקרקע, אבל כל זמן שהקרקע ביד העכו"ם היא נפקעת מקדושתה לדברי הכל, כיון שיש לו קנין כל זמן שהיא בידו, פטור אפילו מדרבנן, אלא שכשקנה הישראל הפירות ומירחם חייב בתרומות ומעשרות מפני שהמירוח של ישראל מחייבם, ולא מפני שאין קנין לנכרי בא"י. ולכן פוסק שאין קדושת שביעית בפירות נכרי.
אבל כמה פוסקים נחלקו על זה והוכיחו שאפילו כשהקרקע ביד העכו"ם אין לו קנין, וישראל שקנה הפירות וגמרם, חייבים בתרומות ומעשרות משום אין קנין לנכרי בא"י, ולא משום מירוח הישראל. ולכן יש קדושת שביעית בפירות נכרי.
חיובים מדרבנן
יש קנין לנכרי להפקיע מחיובים דרבנן. לפיכך הקונה פירות מן הנכרי בסוריא, בין תלושים בין מחוברים, אפילו קודם שבאו לעונת המעשרות, אף על פי שמירחם ישראל, פטורים, לפי שכל חיוב תרומות ומעשרות בסוריא, שאינה אלא כיבוש יחיד אינו אלא מדרבנן.
בזמן הזה שחיוב תרומות ומעשרות אינו אלא מדבריהם, יש אומרים שאף בא"י יש קנין לנכרי, שהרי היא כמו סוריא לעניין זה. וכן בשביעית בזמן הזה שאינה אלא מדרבנן, יש קנין לנכרי להפקיע.
ויש סוברים שבא"י אפילו בזמן הזה אין קנין לנכרי להפקיע מתרומות ומעשרות ומשביעית, וחייב בפירות נכרי מדרבנן כמו שחייב בשל ישראל מדרבנן, ולא אמרו שלדברי הכל יש קנין לנכרי אלא בסוריא בלבד.
מחלוקת זו נוגעת לגבי פירות נכרי בשביעית, שיש הנוהגים שאין בהם קדושה כלל, וההולכים בשיטת החזון איש מחמירים שיש בהם קדושת שביעית.
עונת 1965/1966 בליגה הלאומית
עונת 1965/1966 בליגה הלאומית הייתה העונה ה-11 של הליגה הלאומית כליגה הבכירה בכדורגל בישראל.
על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי יחס שערים. הליגה כללה 16 קבוצות. הקבוצות שעלו לליגה הלאומית לעונת 1965/1966 היו הפועל מחנה יהודה והפועל באר שבע. העונה החלה ב-2 באוקטובר 1965 והסתיימה ב-28 במאי 1966. בתום העונה סיימה הפועל תל אביב במקום הראשון וזכתה באליפות. המבקיעים המצטיינים של העונה היו משה רומנו משמשון תל אביב ומרדכי שפיגלר ממכבי נתניה שכבשו 17 שערים כ"א.
בסיום העונה מכבי פתח תקווה (לראשונה בתולדותיה) ובית"ר תל אביב ירדו ליגה. הקבוצות שעלו לליגה הלאומית לעונת 1966/1968 היו מכבי חיפה וסקציה נס ציונה.
איילת השחר (אתר ארכאולוגי)
אַיֶּלֶת הַשַּׁחַר הוא אתר ארכאולוגי בקיבוץ איילת השחר. האתר מתוארך לתקופת שלטון אשור בארץ ישראל מהמאה ה-8 לפנה"ס.
בשנת 1950, כאשר נבנה במרכז קיבוץ איילת השחר חדר אוכל חדש נתגלו בו עתיקות. במקום נערכה חפירה ארכאולוגית בידי הארכאולוגים פיליפ לנגסטף אורד גיא ומשה דותן מטעם מחלקת העתיקות. נתגלו יסודותיו של בניין גדול, בנוי לבני טיט. הבניין תוארך על ידי חופריו לתקופה הפרסית. בשנת 1975 הציע רוני רייך, על יסוד פרטי תוכנית הבניין ופרטי הבנייה המיוחדים שלו, כי אלה שרידיו של ארמון בסגנון אשורי משלהי המאה השמינית לפנה"ס. לפי הצעה זו, לאחר שנכבשה חצור הישראלית (ששרידיה מצויים בתל חצור שמדרום-מערב לקיבוץ) בידי תגלת פלאסר השלישי מלך אשור, בנה המושל האשורי שהוצב במקום במישור של התל (היום שטח קיבוץ איילת השחר). את מרכז שלטונו מחוץ לתל צר המידות, כיום לא נותר מן השרידים האלה דבר בשטח.
הסיפור במקרא
סיפור כיבוש תל חצור על ידי תגלת פלאסר מופיע במקרא בספר מלכים ב', טו, כט: בִּימֵי פֶּקַח מֶלֶךְ-יִשְׂרָאֵל, בָּא תִּגְלַת פִּלְאֶסֶר מֶלֶךְ אַשּׁוּר, וַיִּקַּח אֶת-עִיּוֹן וְאֶת-אָבֵל בֵּית-מַעֲכָה וְאֶת-יָנוֹחַ וְאֶת-קֶדֶשׁ וְאֶת-חָצוֹר וְאֶת-הַגִּלְעָד וְאֶת-הַגָּלִילָה, כֹּל אֶרֶץ נַפְתָּלִי; וַיַּגְלֵם, אַשּׁוּרָה.
ארז בן הרוש
ארז בן הרוש (נולד ב-28 בנובמבר 1970) הוא איש תקשורת, קומיקאי, במאי, שחקן, תסריטאי ויוצר טלוויזיה ישראלי. החל משנת 2011 עד 2018 שימש כסמנכ"ל התוכן של חברת רשת, בעבר מזכייניות ערוץ 2 וכיום מפעילת ערוץ רשת 13.
ביוגרפיה
ארז בן הרוש נולד בראשון לציון ומתגורר כיום בתל אביב. נשוי ואב לשלושה.
קריירת המשחק
בין השנים 1999-1992, שיחק בתיאטרון הקאמרי. במקביל, השתתף בעונה הראשונה של "הקומדי סטור" ששודרה ב-1994, וכן שימש כמנחה בערוץ הילדים בין השנים 1999-1996. בשנת 1998, השתתף בפסטיגל עם השיר "חברים טובים" שזכה במקום השמיני. בשנת 1999, שיחק במחזמר "בת הים הקטנה" לצידם של אפרת רייטן, ונתי רביץ.
בין השנים 2003-2002, שיחק בסדרות הקומיות "שוטטות", ו"אחד העם 1".
בשנת 2006, החל להנחות את השעשועון "פפראצי" לצד מיכאל הנגבי, ב-יס. ב-2007, שיחק בסדרה "מסכים" ואת "אחיקם צוקר" בעונה הרביעית של הסדרה "ראש גדול" ששודרו גם הן ב-יס. ב-2008 שיחק בסדרת הדרמה "חמישה גברים וחתונה", ששודרה בערוץ 10.
ניהול
בשנת 2002, יצר בן הרוש את תוכנית הנוער "אקזיט" ששודרה בערוץ 10. בין השנים 2005-2003 הקים את ערוץ ניקלודיאון, ושימש כעורך הראשי של הערוץ ויצר את הסדרה הקומית "בצפר" ששודרה בערוץ.
במרץ 2005, הצטרף למחלקת התוכניות של ערוץ 10, כמנהל פיתוח. בשביל התפקיד בערוץ 10 פרש מערוץ ניקלודיאון.
בשנת 2011, מונה בן הרוש לתפקיד סמנכ"ל התוכן של זכיינית ערוץ 2, "רשת". במסגרת תפקידו זה, הוביל את תהליכי הפיתוח של הגרסאות הישראליות למותגי הריאליטי הבינלאומיים "The Voice", "אקס פקטור" ו"המירוץ למיליון".
באפריל 2018 הודיע בן הרוש על פרישתו מתפקיד סמנכ"ל התוכן, ובנוסף ימשיך לנהל את פרויקט "האח הגדול" של רשת.
בעתיד צפויה לעלות הסדרה "ממושטרות", הסדרה הראשונה של חברת ההפקות שלו NODRAMA studio שהקים יחד עם בני מנשה.
פיאאוי
פִּיָאוּאִי היא מדינת מחוז השוכנת באזור הצפון מזרחי של ברזיל. גבולה הצפוני הוא רצועה בת 66 ק"מ על חוף האוקיינוס האטלנטי. ממזרח היא גובלת במדינות סיארה ופרנמבוקו, בדרום ובדרום מזרח בבאהיה, בדרום מערב בטוקנטינס ובמערב וצפון מערב במרניאו. היא משתרעת על פני 252,378 קמ"ר ובירתה היא העיר תרזינה, שהיא הבירה היחידה באזור שאינה שוכנת על החוף האטלנטי.
הערים הגדולות ביותר בפיאואי הן תרזינה, פרנאיבה, פיקוס ופלוריאנו.
היסטוריה
פיאואי משופעת באתרים ארכאולוגיים, ביניהם הפארק הלאומי קאפיברה, והללו מעידים על קיומן של ציוויליזציות אינדיאניות פרה-היסטוריות. המתיישבים האירופאים הראשונים הגיעו לפיאואי במאה השש-עשרה: היו אלה פורעי חוק שנמלטו מסאו פאולו. במאה השבע-עשרה הצטרפו אליהם אצילים שירדו מנכסיהם, כמרים ישועיים ועבדים אפריקאיים ואינדיאנים. יישובה האינטנסיבי יותר של הטריטוריה החל, שלא כרגיל, דווקא בפנים הארץ, לשם הגיעו חוואים, בעיקר מבאהיה, בחיפוש אחר מרעה. בשנת 1718 עבר האזור משליטתה של באהיה לזו של מרניאו. בשנת 1811 ניתן לפיאואי מעמד של מחוז. השנים הבאות היו שנים של אי יציבות: ב-1822, במהלך מלחמת העצמאות של ברזיל, השתלטה על העיר פרנאיבה יחידה של חיילים נאמני פורטוגל; הללו הובסו וגורשו בשנה שלאחר מכן. קבוצות של מורדים חמושים פקדו את פיאואי מעת לעת גם בהמשך.
בשנת 1852 הפכה העיר תרזינה לבירת המדינה, לאחר שנטלה את הבכורה מן העיר אוייראס. תרזינה היא העיר הברזילאית המתוכננת הראשונה, והיא נבנתה בהשראת לוח שחמט. עד היום היא ידועה כעיר ירוקה בשל עצי המנגו הרבים הנטועים ברחובותיה.
עידן הרפובליקה הביא לפיאואי יציבות פוליטית יחסית, אם כי בתחום הכלכלי - חברתי היא ניצבה תמיד בפני קשיים ניכרים: פיאואי היא הענייה שבמדינות ברזיל. אף שכמחצית מן האוכלוסייה מתגוררת בערים, כלכלתה של המדינה מתבססת על חקלאות, בעיקר על גידול בקר, ואין בה תעשייה של ממש.
דמוגרפיה
בשנת 2008 התגוררו במדינה 3,164,000 תושבים, מתוכם 60.7% מתגוררים בערים. 71.8% מהאוכלוסייה מגזעים מעורבים, 23.36% לבנים, 4.6% שחורים, 0.17% ממוצא אסייתי ו-0.05% ממוצא אמריקני.
כלכלה
פיאואי היא אחת המדינות העניות ביותר של ברזיל. מגזר השירותים הוא המרכיב הגדול ביותר בתוצר ב-60.1%, ולאחר מכן ענף התעשייה ב-27.3%. החקלאות מהווה 12.6% מהתמ"ג.
בשנת 2004 הכלכלה המקומית היוותה 0.5% מהתמ"ג הארצי.
אומצה אומצה
אומצה אומצה הוא מונח סלנג ישראלי אונומטופאי המתאר את המקצב של מוזיקת הטראנס, ובהשאלה גם את התרבות שצמחה ממנה. הביטוי מופיע גם בגרסאות אומצה בומצה, אומצים בומצים וכדומה. המונח קיים גם בשפות אחרות, כגון רוסית. (умца-умца).
הגייה
שני חלקי המונח נהגים במלעיל. המונח מופיע כצמד מילים זהות על מנת להדגיש את המונוטוניות של מקצבי הטראנס. "אומ-", חלקה הראשון של המילה החוזרת, מכוון אל צלילי הבס, בעוד ש"-צה" מכוון אל הצלילים הגבוהים ולמעשה נהגה עם תנועה חלשה (בין קמץ לשווא).
הטעמת המונח: יש להגות אוּמְצָה אוּמְצָה (במלעיל), ולא אֻמְצָה אֻמְצָה (במלרע) במשמע סטייק.
קתדרלת אורליאן
קתדרלת אורליאן (בצרפתית: Cathédrale Sainte-Croix d'Orléans, קתדרלת הצלב הקדוש) היא קתדרלה קתולית בעיר אורליאן שבצרפת.
קתדרלת הצלב הקדוש באורליאן, נבנתה בשנים 1278–1329 בסגנון גותי. לאחר שנבזזה בידי ההוגנוטים בשנות השישים של המאה ה-16, מלכי בית בורבון שיפצו אותה במאה ה-17. הקתדרלה מפורסמת בעיקר בזכות הקשר שלה לז'אן ד'ארק. הגיבורה הצרפתית נכחה במיסה בקתדרלה ב-2 במאי 1429, כאשר העיר הייתה תחת מצור.
כמו בקתדרלת שארטר, גם לקתדרת אורליאן יש צמד קומות של תמיכות דואות המחוברות בעמודים אלכסוניים ביניהן.
אן עם הצמות (סדרת טלוויזיה)
אן עם הצמות (באנגלית: Anne with an E; במקור נקראה Anne) היא סדרת טלוויזיה קנדית המבוססת על הרומן "האסופית" משנת 1908 של הסופרת לוסי מוד מונטגומרי שעובדה לטלוויזיה על ידי התסריטאית זוכת פרס אמי מוירה וולי-בקט. הסדרה עלתה ברשת CBC הקנדית בקנדה, ובשאר העולם היא משודרת בנטפליקס. העונה הראשונה כוללת שבעה פרקים והעונות השנייה והשלישית כוללות עשרה פרקים כל אחת. הסדרה עלתה ב-19 במרץ 2017. הסדרה חודשה לעונה שנייה אשר עלתה לשידור ב-22 בספטמבר 2019. ב-3 בינואר 2020 יצאה העונה השלישית לנטפליקס. בנובמבר 2021, לאחר סיום שידור העונה השלישית בקנדה, הודיעו CBC ונטפליקס על ביטול הסדרה.
עלילה
העלילה מתמקדת בחייה של אן שרלי-קת'ברט, ילדה יתומה שאומצה על ידי שני אחים המתגוררים בעיירה אבונלי שבאי הנסיך אדוארד, קנדה, באותה תקופה חלק מהאימפריה הבריטית, ומראה את חוויותיה בעיירה.
עונה ראשונה
הסדרה מספרת על חייה של אן שרלי: יתומה בת 13 בעלת דמיון מפותח ואוצר מילים רחב. הוריה של אן, וולטר וברטה שרלי, נפטרו ממחלת הטיפוס כשהייתה כבת שלושה חודשים, והיא בילתה את חייה מאז בין משפחות אומנה שונות ובית היתומים בנובה סקוטיה, בו סבלה מהתעללות מתמשכת מצד הילדות האחרות. אן נשלחה לתקופה ארוכה יחסית למשפחה, שניצלה אותה כמשרתת והתייחסה אליה בצורה גרועה. אחרי שאב המשפחה מת, שלחה האם את אן בחזרה אל בית היתומים. אחרי תקופה בבית היתומים, נשלחה אן לאימוץ אל מת'יו ומרילה קת'ברט, שני אחים בגיל העמידה שחיו בחווה של משפחתם, גרין גייבלס. מת'יו ומרילה ציפו לנער שיעזור למת'יו בעבודות המשק, אך עקב אי-הבנה נשלחה אליהם נערה, אן. מת'יו גילה חיבה מיידית לאן, בניגוד למרילה, שלא התלהבה מן המצב שנוצר עקב הטעות. עם זאת, לאחר שהתגלה לה עברה של הילדה, הסכימה להשאיר אותה עמם ולקבל לעבודה בשכר את ג'רי, נער ממוצא צרפתי בגילה של אן, אשר יעזור בעבודות החווה.
באחד מימי ראשון לאחר הגעתה של אן אל גרין גייבלס, הקת'ברטים ואן מוזמנים לפיקניק, שם אן פוגשת את דיאנה בארי, בת למשפחה עשירה ומכובדת. עד מהרה הופכות השתיים לחברות טובות. בבית הספר אן נתקלת בקשיים חברתיים רבים, וסובלת בהתחלה מהצקות והקנטות על מוצאה ומראה מצד מספר תלמידים. ביום השני ללימודים אן פוגשת את גילברט בליית', נער טוב מראה, שרובי, ילדה בכיתתה, מאוהבת בו כבר שלוש שנים. גילברט מנסה ליצור קשר עם אן במשך כל היום, ואילו הבנות אוסרות על אן לדבר עימו. רכילות של אן עם בנות הכיתה משפיעה על חבריה לכיתה, ובכך משפיעה על שמה הטוב של מרילה בעיירה. לאחר שפורצת שרפה בביתה של רובי, אן מסייעת באומץ לכבות אותה, בעזרת הידע הנרחב שלה בנושא, וכך משתפר המצב החברתי של כל המשפחה.
לאחר שאן נתקלת בבריונות בבית הספר, מרילה מנסה לעודד אותה ומרשה לה לערוך מסיבת תה "כמו המבוגרים". אן מזמינה את דיאנה, ובמקום מיץ פטל, מגישה לה בטעות יין דומדמניות, והשתיים משתכרות. בני הזוג בארי זועמים, מענישים את דיאנה ואוסרים על השתיים להיפגש, אך כאשר אחותה הקטנה של דיאנה, מיני מיי, נתקפת במחלה קשה בזמן שהוריהן נעדרו מן הבית, דיאנה מזעיקה את אן לעזרה. אן, שטיפלה בעבר במצב כזה באחד מבתי האומנה שלה, מצליחה לטפל במיני מיי ולהצילה. הוריה של דיאנה אסירי תודה לאן, מבטלים את עונשה של דיאנה והמצב חוזר לקדמותו.
באותו הזמן, מתגלה לצופים שאביו של גילברט חולה מאוד. גילברט נעדר מהלימודים משום שנשאר בבית לטפל באביו. אן מביאה לו כל יום את שיעורי הבית, ותלמידי בית הספר מצפים בקוצר רוח לחזרתו. אביו של גילברט נפטר ממחלתו, וגילברט השבור לא מוכן לחזור לבית הספר. גם מת'יו נהיה חולה מאוד ומרותק למיטתו, ומנסה להתאבד, בשביל שמרילה ואן יוכלו להשתמש בכספי ביטוח החיים שלו כדי לפרנס את עצמן למשך תקופה. עקב אי-יכולתו של מת'יו לעבוד, הקת'ברטים קרובים לאבד את ביתם. אן וג'רי הולכים לשרלוטטאון בניסיון למכור כל רכוש יקר העומד ברשותם, כדי לנסות להציל את בית משפחת קת'ברט. בזמן שהשניים שוהים שם, אן פוגשת במקרה את גילברט, שומעת על תוכניתו לעזוב את האי ונפרדת ממנו לשלום. בזמן שאן וגילברט משוחחים, שני גנבים תוקפים ושודדים מג'רי את הכסף שהשיג כשמכר את אחד הסוסים, ואן וג'רי נשארים ללא כסף מספיק לנסיעת הרכבת בחזרה הביתה. הם מוצאים משכן בלילה בביתה של ג'וזפין בארי, דודתה העשירה של דיאנה, שמארחת אותם בחום ורוכשת עבורם כרטיסי רכבת. העונה נגמרת בכך שגילברט עוזב כדי להסתובב בעולם, ומשפחת קת'ברט משכירה שני חדרים בגרין גייבלס לשני דיירים בשכר.
עונה שנייה
דיאנה ואן מתחברות עם קול, נער נוסף בכיתתן וצייר מוכשר. קול סובל מהתעללות קשה בכיתה. אן מתחברת עם דודתה של דיאנה, ג'וזפין, שמזמינה אותה ואת דיאנה לנשף שהיא עורכת בביתה. מכיוון שאן ודיאנה לא יכולות ללכת לנשף לבדן, הן מבקשות מקול שישמש להן כמלווה. בנשף, קול, אן, ודיאנה מגלים שדודה ג'וזפין היא לסבית, ובת לווייתה האהובה והוותיקה הייתה למעשה בת זוגה בסתר. קול מבין שם שבדומה לדודה ג'וזפין, הוא הומוסקסואל. אחרי שהם חוזרים לאבונלי, קול מפסיק ללכת לבית הספר, ומתחיל לבלות את ימיו בבית-עץ שאן בנתה ביער, ומסתיר זאת מהוריו. אן מספרת למורה שלהם, מיס סטייסי, על כך והוריו של קול, שהדבר התגלה להם, מכריחים אותו לעבוד בשדה לרווחת המשפחה במקום ללמוד. היחסים בין אן וקול מתדרדרים בעקבות זאת, וקול מרגיש נבגד, אחרי שאן למעשה הסגירה את סודו להוריו. השניים משלימים וקול עוזב את ביתו ועובר לחיות עם הדודה ג'וזפין בעיר.
גילברט ובאש חוזרים ומשתקעים באבונלי, ומחליטים להיות שותפים עסקיים ולנהל יחדיו את החווה של משפחת בליית' (שגילברט הוא כעת היורש היחיד שלה). גילברט חוזר ללימודים, בזמן שבאש עובד לבדו בשדות. באש סובל מיחס עוין מצד אנשי העיירה, שמתנכלים לו עקב היותו אדם שחור וחופשי. בשל היחס העוין הזה והתסכול על הריחוק של גילברט ממנו, באש מחליט שנמאס לו ורוצה ללכת לבקר ל"בוג" - שכונת עוני ופשע שגרים בה רק אנשים כהי עור. באש חולה, ואף רופא לא מוכן לבדוק אותו בגלל צבע עורו. גילברט מציע שהם ילכו לרופא של אביו בשרלוטטאון, ובאש מסכים רק אם אחרי הבדיקה ומתת התרופה יעבור לגור בבוג. באש מספר לרופא שגילברט רוצה להיות רופא בעתיד, והרופא מסכים להעסיק את גילברט כשוליה.
אחרי הביקור אצל הרופא, באש וגילברט מבקרים בבוג, ושם באש פוגש את מרי, אישה שעובדת במכבסה, ומתאהב בה. אחרי שגילברט מוצא את באש, מרי מציעה להם מקום לישון בו, ואחרי שגילברט חזר לאבונלי, באש נשאר שם עוד כמה ימים. באחד הערבים, באש חוזר לביתה של מרי כשהוא מתכונן להציע לה נישואין, וכשהוא מציץ דרך החלון הוא רואה אותה מחובקת עם גבר אחר, שמתגלה להיות אלייז'ה, בנה מחוץ לנישואים של מרי, אותו גידלה בבוג והוא כעת אדם בוגר שמייצר אלכוהול לא חוקי לפרנסתו. אחרי שגילברט מגיע לבוג כדי לחפש את באש ומרי מצטרפת לחיפוש, הם מוצאים אותו שיכור בתוך המכבסה, ושם הוא מציע למרי נישואין. העונה נגמרת כאשר מרי ובאש מתחתנים באבונלי ועוברים לגור ביחד עם גילברט.
קשר חופשי
קשר חופשי הוא סרט עלילתי באורך מלא מבית ההפקות שעל יד תורת החיים - בית הספר לקולנוע יהודי בבימויו של עמיאור ארציאל, הראשון מסוגו אשר עוסק בלבטים והתמודדויות של הנוער הדתי לאומי.
אן עם הצמות (סדרת טלוויזיה)
עונה שלישית
בבית הספר הילדים כבר בגיל 16, והם עומדים בפני מבחני הקבלה שלהם למכללת קווינס, מלבד דיאנה, שנאלצת ללכת לבית הספר לנימוסין והליכות בפריז. דיאנה איננה מעוניינת בנסיעה ללימודים בפריז בגלל הניתוק הכפוי מאן ושאר חבריה, ובגלל שהדבר ימנע ממנה לקבל השכלה גבוהה. אן מחליטה שהיא רוצה ללמוד עוד על עברה וזהותם של הוריה. ביום שבת אחד, היא נוסעת עם גילברט לשרלוטטאון ושם היא הולכת ביחד עם קול לבית היתומים בו גדלה. אן מתאכזבת לגלות שאין לבית היתומים אף מידע אודותיהם, אבל בהמשך העונה היא פונה לכנסיות ומגלה שהוריה היו מהגרים סקוטים.
קשר חופשי
על הסרט
הסרט מהווה הצצה לעולמו הפנימי של הצעיר הדתי לאומי המתבגר, מערכות היחסים של המתבגר - בינו לבין הוריו, והאתגרים המלווים אותו בתחום הצניעות ושמירת הברית.
הסרט עוסק בסיפורם של שני חברים טובים: יאיר ואושיק, החולקים תחביב משותף: סנפלינג. יאיר, נער יתום מבית דתי-לאומי, כמעט נהרג בגלישת סנפלינג, ובעקבות כך נודר נדר להתחזק מבחינה דתית. לעומתו אושיק, עושה את הדרך ההפוכה - מתרחק מכל סממן דתי ויוצא בשאלה. את תהליך "הורדת הכיפה", מעצים אביו השתלטן של אושיק, ואימו הנקרעת בין בנה לאב השתלטן.
אן עם הצמות (סדרת טלוויזיה)
עונה שלישית
באותו פרק זמן, באש וגילברט נעשים לשותפים עסקיים רשמיים, ולבאש ומרי נולדת תינוקת, לה הם קוראים דלפין. בנה של מרי, אלייז'ה, מגיע לביקור ולאחר ויכוח קשה עם באש, הוא בורח באישון לילה וגונב כמה מחפציו של אביו המנוח של גילברט. לפני חג הפסחא, מרי חולה באלח דם ומצבה מידרדר במהירות, תוך מעט זמן היא על ערש דווי. גילברט מביא את הרופא שאצלו הוא עובד, שמספר לגילברט שאין תרופה למחלתה של מרי ושהיא כנראה תמות תוך שבוע או שבועיים.
קשר חופשי
על הסרט
הסרט מתפתח כאשר יאיר נאלץ לבחור בין דרכו החדשה להתחזקות דתית, לבין המשך חברותו עם חברו הטוב אושיק. לבסוף, יאיר ממשיך בדרכו החדשה, לישיבה גבוהה. בישיבה, יאיר מגלה עולם רוחני חדש ועשיר. כתוצאה מהתחזקותו, חש אושיק נבגד.
עוצמת החברות בין שני הנערים, עולה פעם אחר פעם למבחן בסרט, המעניק התייחסות רחבת אופק למערכות היחסים בין ההורים למתבגרים הדתיים לאומיים. בסרט משתקפים המתחים בין אושיק לבין הוריו, לאחר שהוא מתחיל לזלזל בשמירת המצוות ואף נוטש את הדרך היהודית שבה חונך, ולעומתו, המתחים בין יאיר שמתחזק מבחינה דתית ורוחנית, לבין הוריו.
אן עם הצמות (סדרת טלוויזיה)
עונה שלישית
בעבודה אצל הרופא בשרלוטטאון, גילברט מכיר נערה נאה בשם וויניפרד, שעובדת שם בתור מזכירה, ונוצר ביניהם קשר רומנטי. גילברט פוגש את הוריה של וויניפרד ומתחיל לתכנן להציע לה להנשא לו. אן מגלה שהיא מאוהבת בגילברט, אבל מגלה שהוא בקשר עם וויניפרד. משפחתה של וויניפרד מעודדת את גילברט ללכת ללמוד רפואה במכללת סורבון שבצרפת ואביה של וויניפרד מציע לשלם על הלימודים והמגורים בצרפת. במקביל אן מגלה שיש לגילברט רגשות כלפיה והוא שואל אותה אם כדאי לו להציע לוויניפרד נישואין או לא. אן, שיודעת שהוא חולם להיות רופא, מוותרת על אהבתה אליו והיא מעודדת אותו להציע אירוסין לוויניפרד. למחרת, כעצתה של מרילה, היא הולכת לביתו של גילברט, אבל מגלה שהוא לא שם וכבר יצא לשארלוטטאון, כדי להציע לוויניפרד נישואים. אן כותבת לו מכתב, בו היא מתוודה שהיא אוהבת אותו, אבל בשרשרת של תאונות המכתב אובד. כששניהם בטוחים שהם מאוהבים אחד בשנייה באהבה חד צדדית, הם מחליטים ללכת לדרכם - אן למכללת קווינס וגילברט ללימודי רפואה באוניברסיטת טורונטו. ברכבת גילברט פוגש בדיאנה והיא נוזפת בו על כך שהוא לא ענה לאן על המכתב, וגילברט מגלה לראשונה על המכתב. הוא יורד בשרלוטטאון אל אן. בו זמנית, אן נתקלת בשרלוטטאון בוויניפרד ומגלה שגילברט לא הציע לה נישואים אלא סיים את הקשר ביניהם והוא מתכנן עכשיו להציע לאן עצמה נישואים. אן אוספת את הדברים שלה מהחדר בקווינס במהירות האפשרית, ופוגשת את גילברט בכניסה לבית. השניים מתנשקים ומגלים לבסוף אחד לשנייה את אהבתם, ומבטיחים לשמור על קשר החלפת מכתבים הדדי. מת'יו ומרילה מוצאים ספר שאביה של אן העניק לאמה, זמן קצר לאחר לידתה של אן, ומעניקים אותו לאן.
הפקה
הסדרה צולמה בחלקה באי הנסיך אדוארד, כמו גם במקומות שונים בדרום אונטריו.
קשר חופשי
על הסרט
בהמשך, נאבק יאיר ביצר המין ושמירת הברית, בעקבות נדרו להתחזק מבחינה דתית. יאיר, נאבק באביו החורג, להוציא את האינטרנט מהבית, משום שהוא גורם ליאיר לגלוש באתרים לא צנועים. יאיר אף מאיים על אביו החורג שיפוצץ את חדרו - אם לא יוציא את האינטרנט מהבית.
מתוך יאושו, יאיר מתחיל לדבר עם ה' באופן אישי, זאת לאחר שהוא מתוודע באקראי לשיחה אינטימית שמנהל עובדיה עם ה' במהלך התבודדות לילית. לאחר שיאיר שומע את השיחה, הוא מבין שהוא מזדהה עם הכמיהה לקשר אישי וישיר עם ה', ומתחיל גם הוא להתבודד ולשוחח עם ה'.
את מהלך ההתלבטויות בסרט, מלווים סצנות ותמונות אודות הקשיים של הנוער הדתי לאומי עם עולם האינטרנט, הפיתויים המוצבים מולו, והאתגרים הייחודיים לעולם הדתי לאומי.
לעיתים הסרט נוגע בנקודות רגישות בציבור הדתי-לאומי, וגם עוקץ ומעביר ביקורת סמויה על חוסר ההקשבה למתבגר הדתי לאומי, דבר שמתבטא בדמות ראש ישיבה ודמויות ההורים המרוכזים בעצמם ובצערם ולא שואלים את המתבגר מה הוא עובר. נושא נוסף שהסרט נוגע בו הוא בנים הגדלים במשפחות מורכבות, וחוסר ההבנה של הצורך ביחס ראוי לילדים, כאשר הוריהם בפועל, אינם הוריהם הביולוגיים. כמו כן עוקץ הסרט את נושא ההטפות והאמירות החינוכיות בהקשר לשמירת והקפדת הדת.
דילן או'בריאן
דילן רודס או'בריאן (החתיך) (באנגלית: Dylan Rhodes O'Brien; נולד ב-26 באוגוסט 1991) הוא שחקן אמריקאי. ידוע בעיקר בשל תפקידיו הראשי, כסטיילס סטילינסקי בסדרת הטלוויזיה "זאב צעיר" בערוץ MTV וכתומאס בסדרת הסרטים "הרץ במבוך".
קשר חופשי
יצירת הסרט והפצתו
לאחר שהוחלט שהסרט יעסוק גם בנושאי הורים - מתבגרים והורים חורגים, החליט עמיאור ארציאל לראיין את חגי מולודיק, יתום מגיל שנה וחצי, ומדריך נוער. מאחר שהסרט טעון בתוכן גבולי בהקשרים של קשרים בין בנות לבנים, ובעיות הלכתיות מבחינת ההלכה היהודית - יוצרי הסרט שיתפו בכל מהלך צילום והקרנת הסרט רבנים ומחנכים שתיקנו, שיפרו ויעצו לגבי תוכן הסרט.
כמו כן, עלתה הצעה להגביל את צפיית הסרט לבנות מעל גיל 17, משום שתכניו מיועדים ועוסקים בעיקר בבנים ובקשייהם מבחינת צניעות. לבסוף נדחתה ההצעה, לאחר שהיוצרים נועצו עם מספר גורמים, בהם בכירה במשרד החינוך.
הסרט צולם בישיבת "צביה קטיף" ובישיבת תורת החיים ששוכנות ביד בנימין. הסרט צולם במצלמת DSLR של חברת קנון והוא אחד מהסרטים הראשונים שצולמו במצלמות רפלקס בישראל.
דילן או'בריאן
קריירה
בגיל 14 החל לפרסם סרטוני וידאו בערוץ היוטיוב שלו. עם התפתחות הסרטונים, מפיקה במאית פנתה אליו בקשר לעבודה עבור סדרת האינטרנט שלה. בזמן שעבד על הסדרה, או'בריאן עבר מספר אודישנים וקיבל את התפקיד הראשי בסדרה "זאב צעיר". לאחר שקרא את התסריט, רצה להיבחן עבור התפקיד של סטיילס במקום זאת. לאחר ארבעה אודישנים הוא לוהק לתפקיד.
קשר חופשי
יצירת הסרט והפצתו
בשנים הראשונות ליציאת הסרט הוא הופץ על ידי הקרנות ייעודיות שנערכו במקומות שונים ברחבי ארץ. בחנוכה תשע"ח הוא הועלה לצפייה ישירה ללא תשלום באינטרנט
ביקורות על הסרט
הסרט גרר ביקורת על אופן הצגת הדמויות, הרעיונות והתכנים:
דילן או'בריאן
קריירה
בשנת 2011 הוא החל לגלם את דמותו של סטיילס בסדרה "זאב צעיר", סדרה המבוססת באופן חלקי על סרט באותו שם משנת 1985.
בשנת 2012 נבחר יחד עם בריט רוברטסון לככב בסרט "הפעם הראשונה".
באפריל 2013 לוהק לתפקיד תומאס בסרט "הרץ במבוך", עיבוד קולנועי לספר בעל אותו השם. או'בריאן משחק גם בסרט ההמשך, "הרץ במבוך: מבחני הכווייה" (2015) כתומאס. בינואר 2018 יצא הסרט השלישי בסדרה, "הרץ במבוך: תרופת המוות", שגם בו שיחק. תאריך היציאה של הסרט נדחה עקב פציעה קשה של או'בריאן במהלך הצילומים.
בשנת 2016, הוא הופיע במותחן הדרמה "דיפווטר הורייזן", המבוסס על הפיצוץ בדיפווטר הורייזן ב-2017. הוא כיכב בסרט "מתנקש אמריקאי", מותחן פעולה שבו גילם את דמותו של מיטש ראפ; הוא דיבב את הדמות בראשית בסרט "באמבלבי" בשנת 2018.
בשנת 2019, הוא התארח בסדרת האנתולוגיה הקומית "Weird City". בשנת 2020, הוא כיכב במותחן "Flashback" ובסרט הפוסט-אפוקליפטי "אהבה ומפלצות".
בפברואר 2021, הוא לוהק לסרט "החליפה", שצילומיו הסתיימו באפריל 2021. באוגוסט 2021, הוא לוהק לסרט "Not Okay", שצילומיו הסתיימו בספטמבר 2021. כמו כן, באוגוסט, הוא לוהק לסרט The" Vanishings at Caddo Lake". באוקטובר 2021, הוכרז שהוא יתארח בעונה ה-11 של "תרגיע". ב-12 בנובמבר 2021, אובריאן כיכב לצד סיידי סינק בסרט הקצר של טיילור סוויפט, "All Too Well".
חיים אישיים
או'בריאן היה במערכת יחסים עם בריט רוברטסון, אותה פגש על הסט של הסרט "הפעם הראשונה" בשנת 2012. בשנת 2018 השניים נפרדו.
יוסף יצחק אהרונוב
ביוגרפיה
נולד בקנדה לגולדה ומנחם מנדל אהרונוב. לאחר סיום לימודיו במוסדות חב"ד בקנדה, למד בישיבת תומכי תמימים המרכזית במרכז חב"ד העולמי – 770. בשנות ה-70, עלה ארצה ונישא לשפרה ריבקין מכפר חב"ד.
לאחר עלייתו ארצה, החל לעבוד בבית הספר למלאכה בכפר חב"ד. באמצע שנות ה-80 מונה למנהל שבועון כפר חב"ד.
בשנת 1987 מונה למנכ"ל ארגון צעירי אגודת חב"ד, שבראשו עמד הרב ישראל לייבוב. לאחר פטירתו של לייבוב ב-1994 נתמנה ליו"ר הארגון. בשנת 1990 מונה לחבר ולסגן יו"ר אגודת חסידי חב"ד בישראל. שנה אחר כך מונה על ידי הרבי מליובאוויטש לחבר אגודת חסידי חב"ד ברוסיה הפועלת גם להשבת ספרי אוסף שניאורסון.
בשנת 1991 נמנה אהרונוב עם חברי משלחת חב"ד ששלח רבי מנחם מנדל שניאורסון לרוסיה לפדות חלק גדול מספריית חב"ד, בה היו מאות ספרים שהשתייכו לחותנו, רבי יוסף יצחק שניאורסון, שנשארה ברוסיה. בשנת 1996 (תשנ"ו) התמנה אהרונוב ליו"ר רשת אהלי יוסף יצחק.
במערכת הבחירות לכנסת הארבע עשרה ולראשות הממשלה (1996) היה אהרונוב ממובילי הקמפיין של חב"ד שקרא להצביע לבנימין נתניהו, תחת הסיסמה "נתניהו. זה טוב ליהודים", וסייע לבחירתו לראשות הממשלה.
בשנת 2007 פשטו חוקרי המשטרה על משרדיו של אהרונוב ועצרו אותו, בחשד להעלמת מס והלבנת הון. אהרונוב זכה אז לתמיכה בקרב ציבור אוהדיו. באוקטובר 2015 הוגש נגדו, במסגרת עסקת טיעון, כתב אישום שלפיו הפקיד כ-3.5 מיליון ש"ח מכספי תרומות בחשבון בנק פרטי בבעלותו, ללא ידיעת התורמים, ומשך שכר של 1.7 מיליון ש"ח שלא היה זכאי לו; וכן סייע לאחרים להעלים הכנסות ולקבל תמיכות ממשרד החינוך בניגוד לחוק.
ב-29 בנובמבר 2015 בית המשפט אישר את עסקת הטיעון, הרשיע את אהרונוב בעבירות של קבלת דבר במרמה בנסיבות מחמירות, מרמה והפרת אמונים בתאגיד, שימוש במרמה, ערמה ותחבולה במטרה להתחמק ממס ורישום כוזב במסמכי תאגיד, וגזר עליו שנתיים מאסר בפועל, שנה מאסר על תנאי למשך שלוש שנים וקנס של מיליון וחצי ש"ח. ב-2 בפברואר 2016 החל אהרונוב לרצות את עונשו בכלא חרמון. ב-12 באפריל 2017 שוחרר מהכלא לאחר ניכוי שליש.
משפחתו
אהרונוב מתגורר בכפר חב"ד, נשוי לשפרה ואב לארבעה ילדים.
לקטאנטיוס פלאקידוס
לקטאנטיוס פלאקידוס (Lactantius Placidus; 350–400 לספירה לערך, או המאה ה-6) היה מדקדק, מחבר סכוליה ומיתוגרף לטיני.
חיבוריו
לקטאנטיוס פלאקידוס היה המחבר המשוער של פרשנות על שירו של סטאטיוס, "תבאיס" (Thēbaïs).
וילהלם זיגמונד טויפל זיהה אותו עם לוקטאטיוס פלאקידוס (Luctatius Placidus), המחבר לכאורה של מילון מונחים לטיני מימי הביניים שכותרתו Glossae Luctatii Placidi grammatici ("ביאורים של לוקטאטיוס פלאקידוס המדקדק").
כמה סופרים מייחסים לו גם חיבור אנונימי שכותרתו "קיצורי מעשיות במטמורפוזות של אובידיוס" (Narrationes fabularum quae in Ov. Metam. occurrunt), אולם פרנץ ברציגהיימר (Franz Bretzigheimer) טען נגד השקפה זו, על סמך זאת שאצל הפרשן של סטאטיוס חסרה עדות לגישות נוצריות אותן ניתן לראות ב-Narrationes.
על טבעו של האל העליון
בפרשנותו ל"תבאיס", הוא דן בטבעו של "האל העליון" (IV, 515). בדיון זה מופיעה הקביעה כי אסור לדעת את שמו. לקטאנטיוס פלאקידוס מזהה את האל העליון (summus deus) עם הדמיאורג, השקפה שלא עלתה בקנה אחד עם התפיסה הרווחת בנאופלאטוניזם של זמנו, אולם תאמה לאמונות הזורואסטריות והיהודיות, לפיהן האל העליון הוא בורא העולם. הוא מבטא את העיקרון הפילוסופי ששמו של האל העליון לא יכול להיות ידוע לאף בן אנוש, ושאלו רק סגולותיו וכוחותיו שלהם סוגדים והם נקראים בשמות שונים. בעניין זה הוא מציין את המאגי הפרסיים, את אורפאוס, את משה (Moyses) "הכהן לאל עליון" (Deus summus, תרגום ללטינית של Υψιστος Θεός῞, הכינוי הרווח לאל היהודי בעולם היווני) וישעיהו (Esaias). מה שלקטאנטיוס מייחס לברי סמכא אלה בנוגע להגדרת האל, הוא די מעורפל, ככל הנראה בעקבות תרגום רשלני של מקור פילוסופיה כלשהו ביוונית. לאורך דיון זה, לקטאנטיוס נוטה לבלבל בין תפיסת "האלוהות הבלתי ידועה" עם זו של "האלוהות שאין להביעה במילים", וייתכן שאזכורם של משה וישעיהו קשור ליראה במסורת היהודית כלפי השם המפורש של אלוהים.
רונדו קפריצ'יוזו (מנדלסון)
רונדו קפריצ'יוזו במי מז'ור (אופ. 14) היא יצירה לפסנתר סולו מאת המלחין הגרמני פליקס מנדלסון-ברתולדי. היצירה נכתבה ב-1830, ופורסמה באותה השנה.
היסטוריה
הדעה הרווחת היא כי היצירה נכתבה ביוני 1830, ופורסמה באותה השנה, אם כי הדעות לגבי התאריך חלוקות בין המומחים: יש הטוענים כי היצירה נכתבה ב-1824 או ב-1827. מחקרים מהשנים האחרונות מראים כי כתיבת היצירה הסתיימה ב-1828, וכי מנדלסון חזר לשכתב את היצירה שנתיים לאחר מכן, ככל הנראה כמתנה לפסנתרנית דלפינה פון שאורוט (Delphine von Schauroth) ממינכן. היצירה פופולרית מאוד בקרב פסנתרנים, וזאת במידה רבה משום שהיא נשמעת קשה לביצוע מכפי שהיא באמת.
מבנה היצירה
אומנם היצירה חסרת פרקים, אך היא מורכבת משני קטעים מרכזיים. חלקה הראשון הוא במפעם אדאג'ו בסולם מי מז'ור, במשקל ארבעה רבעים, וחלקה השני, הארוך יותר, במפעם פרסטו במשקל שש שמיניות בסולם מי מינור. ההבדל בין שני חלקי היצירה ניכר באופיים ובדינמיקה המשתנה. החלק הראשון מאופיין בשימוש באקורדים ביד שמאל ואופיו מאוד לירי, בעוד הפרק השני מאופיין במלודיה נמרצת.
הקלטות
ליצירה מספר הקלטות מאת מבצעים נודעים, בהן של הפסנתרן ההונגרי גיירג' ציפרה.
משמרת שערים
משמרת שְׂעֹרִים היא המשמרת הרביעית מבין כ"ד משמרות כהונה שסידרו דוד המלך וצדוק הכהן על פי גורל בתקופה שקודם בניית בית המקדש הראשון.
המשמרה מוזכרת רק פעם אחת בתנ"ך בספר דברי הימים;.
אחר חורבן בית שני
לפי דעתו של החוקר שמואל קליין, בעקבות חורבן בית שני עברו כל עשרים וארבע משמרות הכהונה -ומשמרת שערים בתוכן- לעיירות בגליל -הן בגליל העליון והן בגליל התחתון.
יש אומרים כי העיר בית שערים אשר בגליל התחתון נקראת על שם משמרה זו שנדדה לשם אחר החורבן. ואילו החוקר שמואל קליין מעיר כי נתגלתה עיירה קרובה לציפורי בשם עיתהלו (או היתלו(והיום נקראת עילוט, כשם מושב משמרת שערים כפי שמופיע בקינות של רבי אלעזר הקליר. הוא מציין כי גם לפי המסופר בתלמוד מוכח שכהנים היו מתושבי העיירה. אולם יש המזהים אותה עם הכפר הלבנוני עייתא א-שעב.
רבי אלעזר הקליר מקונן על ביטול משמרה זו באומרו;
תיאטרון הסטודיו
תיאטרון הסטודיו שנוסד בשנת 2005, הוא תיאטרון שוליים (פרינג') ובית ספר למשחק מוביל בישראל, אשר ממוקם בקומה העליונה של בית הכט, בשכונת מרכז הכרמל בעיר חיפה. המקום מעוצב כסטודיו באווירה אירופית, ובו חלל הכולל במה, תאורה וסאונד מקצועי למופעים.
תיאטרון הסטודיו הוא עמותה, מוסד ללא מטרות רווח, שפועל למען עולם התיאטרון בלבד.
בשנת 2012 ניב כהן חזר בתשובה, ועבר להתגורר בירושלים. ניהול התיאטרון עבר לידי המנהל האומנותי והמורה המוביל יונתן שוורץ. לתפקיד המנכ"ל נכנסה אימו חנה שוורץ ובכך התיאטרון הפך לעסק משפחתי עוד יותר.
החזון של יונתן שוורץ לאורך כל הדרך היה לאפשר תרבות במחיר שפוי ובעיקר לשמש במה לשחקנים, כותבים ובמאים מקומיים, ללא תלות בממסד, במטרה להפיק הצגות עצמאיות ברמה מקצועית. כל שנה מעלה תיאטרון הסטודיו לפחות שתי הפקות מקור. הצגות עם שחקנים מקצועיים וגם הפקות תיאטרון בהשתתפות תלמידי תיאטרון הלומדים בבית הספר לתיאטרון שהוקם במקום. בית הספר מלמד קורסים במשחק, פיתוח קול ומחזאות.
תיאטרון הסטודיו נוהג לארח הצגות תיאטרון מתל אביב וערים אחרות בישראל, וגם מופעי מוזיקה שונים וכן מקיים סדנאות למשחק, מחזאות, ופיתוח קול לקהל הרחב.
במה להופעות אמנים בתחום המשחק והמוזיקה
תיאטרון הסטודיו הוא תיאטרון פרינג' וככזה אינו משתייך לזרם המרכזי והממוסד של התיאטראות בארץ. הוא אלטרנטיבי וחדשני ומארח מדי שבוע מופעים מהארץ ומחו"ל. בתחום המשחק: הצגות יחיד, הצגות מקור, הצגות ילדים ותיאטרון בובות.
במהלך השנים, אירח הסטודיו את תיאטרון הטכניון עם הצגותיו: "אויב העם" ו "לא פיגמליון" (על-פי המחזה "גבירתי הנאווה") ועוד. בתחום המוזיקה: מועדון ג'אז, מוזיקת אינדי, מוזיקת עולם, אמנים שונים, חוג למוזיקה קאמרית ומוזיקאים מהארץ ומהעולם.
בשנת 2008 הועלו ההצגות
משתתפים: אסף ארנרייך, לירז ברוש, יפעת חזן, עדי קרויצר.
בשנת 2014 הועלו ההצגות
ראש משוגע: מאת פול רוטנר, בימוי:טלי רוט, שחקנים:אילן אליאור, רמי טילמן, אינה טלמון, אתי עזרא, אריאל לביא, ליב קלמן, עוז אהרון שמחון.
בשנת 2016 הועלו ההצגות
פונדק הרוחות:מאת: נתן אלתרמן עיבוד ובימוי: דיצה כספי אלגר מוזיקה מקורית: גיא מושל, נורית קרני, גל שביט עיצוב תאורה: גל שביט, משחק: לריסה בורודיאנסקי, לילך ברגר, אילן הרשקו, אירנה זוייב, רמי טילמן, שלומית טפלא, גיא מושל, רוני נבון, אריאל לביא, נורית קרני, צביקה רייטר, גל שביט
אוטו פרס מולינה
אוֹטוֹ פרְננדוֹ פֶּרֶס מוֹלִינָה (בספרדית: Otto Fernando Pérez Molina; נולד ב-1 בדצמבר 1950) הוא איש צבא, גנרל בדימוס, ופוליטיקאי גואטמלי, שכיהן כנשיא גואטמלה בין התאריכים 14 בינואר 2012 – 3 בספטמבר 2015.
פרס מולינה ניצח בבחירות הכלליות לנשיאות גואטמלה ב-2011, כמועמד מטעם המפלגה הפטריוטית. קודם לכן היה קצין צבא ושימש כראש המודיעין הצבאי. פרס החל את כהונתו כנשיא ב-14 בינואר 2012.
הקריירה הפוליטית
ב-24 בפברואר 2001, ייסד פרס את המפלגה הפטריוטית (Partido Patriota). קדמו לכך מספר תקריות בהן חמושים רעולי פנים ירו לעבר בנו, בתו, ושניים ממקורביו נרצחו. אף אחת מהתקריות לא פוענחה, ואולם גורמים במדינה סבורים שהאירועים הם על רקע יריבות פוליטית.
בבחירות שנערכו ב-2003, התמודדה המפלגה במסגרת משותפת עם שתי מפלגות נוספות, תחת השם "הברית הלאומית הגדולה" (Gran Alianza Nacional), ופרס נבחר מטעמה לקונגרס. ב-2007 התמודד מטעם המפלגה על הנשיאות. סיסמת הבחירות שליוותה אותו הייתה "יד קשה, ראש ולב" ("Mano dura, cabeza y corazón") והקמפיין התמקד בגישה מחמירה כלפי ההתמודדות עם הפשיעה. בסיבוב הבחירות הראשון דורג פרס שני עם 23.5% מקולות הבוחרים, ובסיבוב השני הפסיד לאלווארו קולום, לאחר שצבר 47.2% מהקולות. במהלך מערכת הבחירות נרצחו כמה מהפעילים במפלגה, בהם מזכירת המפלגה בקונגרס ועוזרתו של פרס, אאורה מרינה סלסאר קוטסאל.
בשנת 2011 התמודד פעם נוספת על תפקיד הנשיא. בסיבוב הראשון קיבל 36.1% מקולות הבוחרים, ובסיבוב השני גבר על מנואל בלדיסון ברוב של 53.7% מהקולות. המפלגה הפטריוטית הכפילה את כוחה מ-30 חברי קונגרס ל-56. במהלך מערכת הבחירות פנה ארגון הילידים Waqib Kej לאו"ם בטענה שפרס ביצע פשעי מלחמה במהלך מלחמת האזרחים, ב-1982.
בדצמבר 2013 ביקר בישראל בראש משלחת שרים, ובכך היה לנשיא גואטמלה הראשון אי פעם המבקר בה. הוא נועד עם ראש הממשלה, שר הביטחון ואישים נוספים.
באפריל 2015 תובעים בינלאומיים, בסיוע האו"ם, הציגו ראיות לקיומה של פרשיית שחיתות שלטונית. במאי התפטרה סגנית הנשיא, רוקסנה בלדטי. באוגוסט תובעים גואטמלים הציגו ראיות למעורבותו של מולינה בפרשייה. ב-2 בספטמבר הגיש מולינה את התפטרותו מהנשיאות, ויום לאחר מכן נעצר. סגנו, אלחנדרו מלדונאדו אגירה, החליפו ליתרת תקופת כהונתו.
פסגת נוויס
גובהו של ההר 985 מטרים, ולא ידוע מתי התפרץ לאחרונה, אולם ככל הנראה לא התפרץ ב-2,000 השנים האחרונות. בקרבת ההר מעיינות חמים המעידים על פעילות געשית נמוכה.
ההר ממוקם במרכז האי, ופעילותו הגעשית היא שיצרה את האי. מורדותיו הקרובות לפסגה תלולים ביותר, ולא ניתן לעבדם עיבוד חקלאי. בשל הקושי להגיע למורדות התלולים נשתמרו עליהם הצומח והחי המקוריים של האי (בעוד שעל מורדות ההר הנמוכים, נעקר הצומח הטבעי על מנת לפנות מקום לשדות קנה סוכר).
במורדות ההר הנמוכים היה יער גשם, ואילו חלקו העליון של ההר הוא יער עננים.
במרבית עונות השנה פסגת ההר מכוסה עננים, ולעיתים אף מושלגת.
אילן לביא
אילן לביא (נולד ב-1968) הוא קצין צה"ל במילואים בדרגת תת-אלוף, בתפקידו האחרון שירת כראש מטה פיקוד הצפון.
חייו
לביא גדל בקריית חיים ולמד בבית הספר הריאלי בחיפה. התגייס לצה"ל ב-1986 ושובץ בחיל השריון. שירת כלוחם וכקצין בחטיבה 188. פיקד על פלוגת צמ"פ ועל פלוגה מבצעית בתקופת ההסבה מטנקי השוט קל למרכבה סימן 3. שירת כסגן מפקד גדוד 53 וכסגן מפקד גדוד 71. לאחר מכן שירת כקצין אג"ם של חטיבה 188.
ב-1998 מונה למפקד גדוד 53 ובשנת 2000 לסגן מפקד חטיבה 7. ב-2003 מונה לראש ענף שריון במרכז לאימון טקטי במל"י. ב-2005 קודם לדרגת אלוף-משנה ומונה למפקד חטיבת הראל, חטיבת שריון במילואים, במקביל שירת כראש מטה עוצבת אתגר, אוגדת מילואים בפיקוד הצפון. ב-2008 מונה לסגן מפקד עוצבת הגליל.
ביולי 2009 מונה למפקד חטיבה 188, שירת בתפקיד עד ספטמבר 2011, עם כניסתו לתפקיד התמודד עם פרשת ההתעללות בחיילים בפלוגה מבצעית של גדוד 74 של החטיבה. בתפקידו הבא שירת כקצין אג"ם של פיקוד הצפון וב-2013 קודם לדרגת תת-אלוף ומונה לראש מטה פיקוד הצפון.
לביא בוגר המכללה הבין-זרועית לפיקוד ולמטה והמכללה לביטחון לאומי, בעל תואר ראשון ושני במדע המדינה. הוא נשוי ואב לשלושה.
אליפות וימבלדון 2003
אליפות וימבלדון 2003 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-23 ביוני והסתיימה ב-6 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
הפרסים
סך הפרסים באליפות היה £9,373,990
תחרות הגברים
בתחרות זו השתתפו 128 טניסאים שחולקו ל-8 בתים. השנה דורגו 32 ספורטאים. 16 המשתתפים החזקים דורגו כדלקמן:
במשחק הגמר רוג'ר פדרר משווייץ נפגש עם מארק פיליפוסיס מאוסטרליה שלא היה מדורג וניצח אותו ב-3 מערכות.
תחרות הנשים
בתחרות הנשים השתתפו 128 טניסאיות שחולקו ל-8 בתים. השנה דורגו 32 טניסאיות. להלן ה-16 טניסאיות הראשונות שזכו לדירוג:
במשחק הגמר סרינה ויליאמס מארצות הברית נפגשה עם אחותה ונוס ויליאמס וניצחה אותה ב-3 מערכות. באותה שנה היא ניצחה גם באליפות אוסטרליה הפתוחה.
תחרות זוגות גברים
בתחרות השתתפו 64 זוגות. 16 זוגות דורגו:
במשחק הגמר יונס ביורקמן משוודיה וטוד וודברידג' מאוסטרליה נפגשו עם מאהש בהופאטי מהודו ומקס מירני מבלארוס וניצחו אותם ב-4 מערכות. באותה שנה הם ניצחו גם באליפות ארצות הברית הפתוחה. לטוד וודברידג' זה היה הניצחון השמיני בתחרות זוגות גברים בווימבלדון.
תחרות זוגות נשים
בתחרות השתתפו 64 זוגות. להלן הזוגות שקיבלו דירוג:
במשחק הגמר קים קלייסטרס מבלגיה ואי סוגיאמה מיפן נפגשו עם וירחיניה רואנו פסקואל מספרד ופאולה סוארס מארגנטינה וניצחו אותן בשתי מערכות. באותה שנה הזוג ניצח גם באליפות צרפת הפתוחה.
תחרות זוגות מעורבים
בתחרות השתתפו 64 זוגות. מנצחי תחרות 2002 השתתפו גם השנה אך עם פרטנרים חדשים. 16 זוגות קיבלו דירוג:
במשחק הגמר לאנדר פאיס מהודו ומרטינה נברטילובה מארצות הברית ניצחו את אנדי רם מישראל ואנסטסיה רודיונובה מרוסיה בשתי מערכות. באותה שנה הזוג ניצח גם באליפות אוסטרליה הפתוחה.
זו הייתה הפעם הראשונה שטניסאי ישראלי שיחק בגמר תחרות בווימבלדון.
ישראל בווימבלדון
אנה סמשנובה דורגה במקום 25 בתחרות הנשים. בסיבוב הראשון היא נפגשה עם סמנתה ריבס מארצות הברית והפסידה ב-2 מערכות.
אמיר חדד עם בן זוגו איסם אול הק קורשי מפקיסטן שיחקו בסיבוב הראשון נגד זוג צ'כי והפסידו ב-3 מערכות.
אנדי רם ויוני ארליך הגיעו לתחרות זוגות גברים לאחר שהשתתפו בתחרות מקדימה. בסיבוב הראשון הם ניצחו את הזוג שכלל את נתן היילי מאוסטרליה ודוד שקוך מצ'כיה ב-5 מערכות. בסיבוב השני הם ניצחו את הזוג הצ'כי שהיה מדורג במקום ה-12 ב-3 מערכות. בסיבוב השלישי הישראלים נפגשו עם הזוג הצרפתי שהיה מדורג במקום ה-6 וניצחו אותו ב-3 מערכות. בכך הם עברו לרבע הגמר. ברבע הגמר הם נפגשו עם הזוג שהיה מדורג במקום השני וניצחו גם אותו ב-3 מערכות. בחצי הגמר הזוג הישראלי נפגש עם הזוג שהיה עתיד לנצח בתחרות כולה והפסידו ב-4 מערכות.
בתחרות זוגות מעורבים יוני ארליך שיחק לצד ג'ניפר ראסל מארצות הברית. בסיבוב הראשון הם ניצחו בשתי מערכות. בסיבוב השני הם נפגשו עם הזוג שהיה מדורג במקום ה-7 והפסידו בשתי מערכות.
אנדי רם השתתף בתחרות זוגות מעורבים לצד אנסטסיה רודיונובה מרוסיה. בסיבוב הראשון הם ניצחו זוג בריטי בשתי מערכות. בסיבוב השני הם נפגשו עם הזוג שהיה מדורג במקום ה-3 וניצחו אותם ב-3 מערכות. גם בסיבוב השלישי הם ניצחו ב-3 מערכות. בכך הם הגיעו לרבע הגמר וגם פה ניצחו ב-3 מערכות. לאחר ניצחון זה הם הגיעו לחצי הגמר וניצחו בו בשתי מערכות. בעקבות כך, הזוג הגיע לגמר התחרות בו הוא שיחק נגד מרטינה נברטילובה ולאנדר פאיס מהודו. במשחק זה הם הפסידו בשתי מערכות. זו הייתה הפעם הראשונה שטניסאי ישראלי השתתף בגמר תחרות בווימבלדון.
מנהל הביטוח הלאומי (ארצות הברית)
מנהל הביטוח הלאומי (באנגלית: Social Security Administration, בראשי תיבות: SSA) היא רשות פדרלית אמריקאית שהוקמה על ידי נשיא ארצות הברית פרנקלין רוזוולט במהלך הניו דיל, בשנת 1935 מכוח חוק הביטוח הלאומי. משימת המינהל הייתה לנהל את תוכנית הביטוח הלאומי - המורכבת מפנסיות, קצבאות נכות וקצבאות שאירים. כדי לזכות ברוב ההטבות הללו, עובדים אמריקאים משלמים מיסים לביטוח לאומי על הרווחים שלהם.
מטה המנהל ממוקם בוודלון, בולטימור, מרילנד, הוא מונה 10 משרדים אזוריים, 8 מרכזי עיבוד, כ-1,300 משרדי שטח ו-37 מרכזי שירות; נכון לשנת 2018, המנהל העסיק בסך הכל כ-60,000 עובדים.
צבי הנינג'ה: טירוף המוטנטים
צבי הנינג'ה: טירוף המוטנטים (באנגלית: Teenage Mutant Ninja Turtles: Mutant Mayhem) הוא סרט גיבורי-על מונפש אמריקאי המבוים על ידי ג'ף רו, שזהו לו סרטו העלילתי הראשון, על פי תסריט מאת ברנדן אובריאן. הסרט מבוסס על דמויותיהם של צבי הנינג'ה, שנוצרו על ידי קווין איסטמן ופיטר ליירד, והוא מאתחל את סדרת סרטי "צבי הנינג'ה". בסרט, האחים הצבים – לאונרדו, דונטלו, מיכלאנג'לו ורפאל (המדובבים על ידי ניקולס קאנטו, מיקה אבי, שאמון בראון ג'וניור ובריידי נון; בהתאמה) – מנסים להתקבל בחברה כבני נוער רגילים, אך מגלים שעליהם להתעמת מול ארגון פשע ידוע לשמצה וצבא של מוטאנטים. אנסמבל המדבבים של הסרט כולל את ג'קי צ'אן, איו אדבירי, סת' רוגן, ג'ון סינה, חניבעל בורס, רוז ביירן, אייס קיוב, פוסט מאלון, פול ראד, מאיה רודולף, נטשיה דמטריו וג'אנקרלו אספוזיטו.
על פיתוחו והפקתו של הסרט הכריזה ניקלודיאון לראשונה ביוני 2020, כשבמקביל נמסר כי רוגן, אוון גולדברג וג'יימס ויבר יופקדו על הפקת הסרט (תחת חברת "Point Grey Pictures"), ורו ואובריאן נשכרו לבימוי וכתיבת הסרט, בהתאמה. בסרט זה, ביקשו המפיקים לחקור את היבט גיל-הנעורים בהתבגרותם של הצבים יותר מאשר סרטים וסדרות טלוויזיה קודמים. תהליך עיצוב והנפשת הסרט נוצרו בהשראת סקיצות שצייר רו צייר במחברות בית הספר שלו כשהיה נער.
הסרט עלה לאקרנים בארצות הברית ב-4 באוגוסט 2023, תחת הפצתה של סרטי פרמאונט.
פיתוח
ביוני 2020, נמסר כי אולפני ההנפשה של ניקלודיאון שוקדת על פיתוח סרט הנפשה ממוחשבת חדש בזיכיון "צבי הנינג'ה" עבור סרטי פרמאונט. עוד נמסר כי את הרט יביים ג'ף רו, על פי תסריט מאת ברנדן אובריאן; וכי על הפקת הסרט יופקדו סת' רוגן, אוון גולדברג וג'יימס ויבר, לאחר שעבדו בעבר עם אובריאן על "שכנים" (2014) והמשכו, "שכנים 2" (2016). על כך הצהיר נשיא ניקלודיאון, בריאן רובינס, כי "הוספת גאונותם של סת', אוון וג'יימס להומור והאקשן שהם כבר חלק בלתי נפרד מ-TMNT, הולכת להפוך את הסרט להמצאה מחדש ברמה הבאה של הזיכיון." רו אף הוסיף כי הזכות לביים את הסרט הוא "תענוג מוחלט", לאחר שהיה מעריץ של הזיכיון מילדותו. במהלך קידום סרטו, "חמוץ אמריקאי", הצהיר רוגן כי הסרט יכלול גם אלמנטים מהזיכיון, שהוא מעריץ כל חייו, וגם "יחדד" אלמנטים שהופיעו בסרטיו הקודמים שעסקו בגיל ההתבגרות.
ביוני 2021, רוגן חשף תמונת טיזר דרך עמוד הטוויטר שלו, המכילה הערות שנכתבו על ידי לאונרדו במחברתו, תאריך היציאה המקורי של הסרט ופרטים על התמונה. מעצב ההפקה של הסרט, ישר קסאי, הרחיב על הפרויקט והצהיר: "אתה מעגן את עצמך מספיק באלמנטים המוכרים שלו על מנת שיהיה ניתן לזהות אותו בקלות, אבל אז אתה או מוסיף או משפר חלק מהקסם הקיים של הזיכיון". בשנת 2022, הופצה אמנות קונספט הכוללת מבט ראשון על העיצובים של ארבעת הצבים. ביולי 2022, הביע קווין איסטמן, יוצר "צבי הנינג'ה", את תמיכתו ברוגן ושיבח אותו את חזונו עבור הזיכיון. באוגוסט 2022, נחשף שמו הרשמי של הסרט, ונמסר כי ג'יי. ג'יי. וילארד, הידוע בעיקר בזכות עבודתו עם ערוץ "Adult Swim", הוזמן לעצב את סמליל הסרט.
ליהוק
על פי בקשתו של רוגן, שביקש להדגיש את האותנטיות של הצבים כבני נוער, לראשונה בתולדות הזיכיון, דובבו ארבעת הצבים על ידי שחקנים מתבגרים. במהלך פרסי בחירת הילדים שהתקיים במרץ 2023, חשף רוגן חשף את השחקנים המתבגרים שידובבו את הצבים בסרט – ניקולס קאנטו בדמותו של לאונרדו, מיקה אבי בדמותו של דונטלו, שאמון בראון ג'וניור בדמותו של מיכלאנג'לו ובריידי נון בדמותו של רפאל. באותה המצגת, נחשף כי רוגן עצמו ידבב את דמותו של ביבופ; וליהוקם של ג'קי צ'אן, איו אדבירי, ג'ון סינה, שדיבב בעבר את דמותו של ברון דרקסום בסדרת ההנפשה "עלייתם של צבי הנינג'ה", חניבעל בורס, רוז ביירן ונטשה דמטריו, שידבבו גרסאות נשיות של ראש-תנין ווינגנאט, פול ראד, אייס קיוב, פוסט מאלון, מאיה רודולף וג'אנקרלו אספוזיטו.
הנפשה
על הנפשת הסרט עבדו שלוחותיה של חברת "Mikros Animation" במונטריאול ובפריז, בשיתוף פעולה עם שלוחתה של "Cinesite" בוונקובר. העבודה החלה כבר בספטמבר 2021; ועיצוב ההנפשה נוצר בהשראת סקיצות שרו צייר על מחברות בית הספר שלו בהיותו נער.
מוזיקה
רוגן הצהיר כי במהלך הפקת הסרט, רו השווה את פסקול הסרט לזה של משחק הווידאו "Tony Hawk's Pro Skater" משנת 1999, וחשף שהסרט ישלב שירים ממשחק זה. בנוסף, תיאר רוגן תיאר את הפסקול כ"מבחר אקראי של מוזיקה" שמשתלבים היטב וחולקים את "אותה האנרגיה והרוח."
שיווק
במהלך פסטיבל האנימציה הבינלאומי של אנסי שהתקיימה ביוני 2022, נחשפה לראשונה הצצה מתוך הסרט; רפאל מוטמאיור מהאתר "/Film" השווה את האסתטיקה החזותית של הסרט לזו של "ארקיין", וציין כי לשניהם סגנון "פאנקי" ו"כיפי". באוגוסט 2022, על מנת לקדם את חשיפת שמו הרשמי של הסרט, עלה ציור קיר של הסרט בגודל מלא על אחד הבניינים בניו יורק. במהלך טקס פרסי בחירת הילדים לשנת 2023 שנערכה ב-4 במרץ 2023, נחשף מבט ראשון מתוך הסרט, ויומיים לאחר מכן הופץ הקדימון הרשמי.
חטיבת "Paramount Consumer Products" שיתפה פעולה עם "Playmates Toys" ו-"Funrise Toys" עבור הפצת בובות פעולה, ערכות משחק וצעצועים נוספים. בנוסף, הכריז מותג החטיפים "PeaTos" על השתתפותם בקידום המכירות עבור הסרט.
הפצה
הסרט עתיד לעלות לאקרנים בארצות הברית ב-4 באוגוסט 2023, תחת הפצתה של סרטי פרמאונט; לאחר שבמקור התעתד לעלות לאקרנים ב-11 באוגוסט 2023.
עתיד
ביוני 2022, חשף רובינס כי הסרט עתיד להיות הראשון בזיכיון פוטנציאלי חדש.
דסוקסין
היסטוריה
הדסוקסין פותח בשנת 1942 בארצות הברית, ויוצר והוכנס לשוק על ידי חברת "מעבדות אבוט" כגלולה הפועלת על מנגנון שחרור מיידי. מאוחר יותר, הוכנסה לשימוש גלולה בעלת מנגנון שחרור מושהה.
בשנת 2002, חברת אבוט מכרה את זכויותיהם על גלולת הדסוקסין לחברת "אוביישין", אשר לקחה לעצמה לייצר ולשווק את הגלולה (למרות שבתחילה, אבוט המשיכה את הפקת הגלולה במפעלה). חברת "מעבדות אייבל" פיתחה תרופה גינרית של מתאמפטמין הידרוכלורי במחירים נמוכים מגלולת הדסוקסין, עד אשר החברה פשטה רגל.
שימוש וסבילות
החומר הפעיל בגלולת הדסוקסין, מתאמפטמין הידרוכלורי, מדווח להיות אפקטיבי במשך יותר זמן וביעילות גדולה יותר ב-50% למנה מאשר החומר אמפטמין לדוגמה, מרשמים לתרופת הדסוקסין גדלים ככל שהטיפול בהיפראקטיביות מתמשך והמשתמשים מפתחים סבילות לתרופה וגם לסמים ממריצים אחרים המשמשים לטיפול בהיפראקטיביות.
המרשם ההתחלתי השכיח ביותר הוא מנה של 5 מיליגרם (המינון הכי קטן המוצע לגלולה יחידה), המינון עולה על בסיס שבועי ואחרי מספר שבועות נקבע המימון האפקטיבי ביותר למטופל.
השוואה עם תרופות ממריצות
בנוסף, משום שתופעות הלוואי של מתפאמטמין הידרוכלורי הם פחותות בממריצים האחרים מסדרת האמפטמינים, והיות שההשפעה המרכזית של הדסוקסין היא גבוהה יותר (קרי, הדסוקסין הכי יעיל בהעלאת ריכוז התרופה עם יצירת הכמות הקטנה ביותר של תופעות לוואי), הדסוקסין יכול להיות שימושי למטופלים אשר מוצאים שתרופות אחרות אינן משפעיות עליהם יתר על המידה ובשביל אלו שכמות תופעות הלוואי של השימוש בממריצים אחרים היא גדולה.